# Balkanin taistelut (ensimmäinen maailmansota)

### Wikipedia

Balkanin taistelut ensimmäisessä maailmansodassa käytiin Serbiassa ja Romaniassa. Kreikka, joka epäröi ja jonka hallitus pyrki lähestymaan keskusvaltoja, oli Englannin ja Ranskan joukkojen tukialue. Ympärysvallat uskoivat hyötyvänsä Kreikan ja Romanian mukanaolosta, mutta niiden tukeminen kulutti heidän joukkojaan. Venäjäkin joutui tukemaan Romaniaa.

## [muokkaa] Serbian taistelut

  Pääartikkeli: Serbian taistelut (ensimmäinen maailmansota)

Itävalta yritti ensin suoraan vallata Serbian. Ensimmäisellä kerralla hyökkäys torjuuttiin jo rajalla, ja toiselle kerralla serbit löivät Belgradiin edenneen armeijan. Itävallan armeija oli heikosti johdettu. Saksa kiinnostui Serbiasta, koska halusi avata maan kautta rautatien, joka vei Konstantinopoliin, Ottomaanien valtakunnan pääkaupunkiin. Pitkään ympärysvaltain ja keskusvaltain välillä horjunut Serbian vanha vihollinen Bulgaria saatiin mukaan, ja se ajoikin Serbian armeijan pois maasta Albanian kautta Kreikkaan. Serbiassa alettiin taas taistella, Kreikasta serbiarmeija eteni jonkin matkaa Kreikasta käsin.

## [muokkaa] Romanian taistelut

  Pääartikkeli: Romanian taistelut (ensimmäinen maailmansota)

Romania oli ennen sotaa Itävalta-Unkarin liittolainen, mutta liittyi ympärysvaltojen puolelle sotaan elokuussa 1916, koska halusi vallata Transilvanian. Sota oli Romanialle katastrofi, se menetti suuren osan armeijastaan sotavankeina vuoden kuluessa. Maahan saapuneet ranskalaiset pitelivät saksalaisia Moldovassa yhdessä hajoavan Venäjän armeijan kanssa. Maaliskuussa 1918 Brest-Litovskin rauhan jälkeen Romania irrottautui sodasta, koska joutui keskusvaltain ympäröimäksi, ja liittyi uudestaan sotaan vuoden edetessä.

Haettu osoitteesta http://fi.wikipedia.org../../../b/a/l/Balkanin_taistelut_%28ensimm%C3%A4inen_maailmansota%29.html

Luokka: Ensimmäinen maailmansota

##### Views

- Artikkeli
- Keskustelu
- Nykyinen versio

##### Etsi